Ahojte kolegovia,

predseda zväzu PK Marek Jánošík predniesol na zasadaní prezídia LAA SR dňa 16.06.2017 návrh,

aby platnosť PLS všetkých PK bola stanovená na dobu do 24 mesiacov bez rozdielu dátumu výroby.

Po siahodlhej diskusii a zvážení všetkých kladov a záporov som s týmto návrhom súhlasil a prezídium LAA SR ho schválilo.

Preto Vás všetkých žiadam v protokole o prehliadke v bode POZNÁMKY uviesť dobu platnosti v mesiacoch. Ak dobu neuvediete, považujem dobu platnosti automaticky 24 mesiacov. Napriek tomu, že PK vydrží veľa (aj starší PK), upozorňujem Vás, aby ste nepodceňovali skutočný technický stav PK. Vysvetľujte žiadateľom o starnutí materiálu, o zmene profilu krídla, o skracovaní a predlžovaní šnúr, o zhoršení letových vlastností PK a potrebe kontroly vrchlíka u výrobcu alebo v autorizovanom servise.  
Z prevádzkových dôvodov (nedostatky v evidencii LŠZ, dlhodobo nízka prevádzkyschopnosť PK a MPK) a z dôvodu zvyšovania technickej úrovne všetkých technikov LAA SR, predseda zväzu navrhol samostatné školenie technikov, mimo školenia inšpektorov a inštruktorov. Aj s týmto návrhom som súhlasil a prezídium ho schválilo.  
Školenie vykonáme po skončení hlavnej letovej sezóny, pravdepodobne v novembri. Miesto, dátum a obsah školenia sa včas dozviete. Celodenné školenie obsahovo s technikmi jednotlivých zväzov pripravíme tak, aby to nebol stratený deň pre nikoho.

S pozdravom

HT LAA SR